**Účasť ŠK Hrachovo na Majstrovstvách SR v bedmintone**

**ročník 2015/2016**

 ŠK Hrachovo po prvý krát malo zastúpenie na všetkých kategóriách M-SR v bedmintone v sezóne 2015/2016.

**1. Kategória U-11 najmladší žiaci:**

Tu nás reprezentovali na M- SR hráči **Iveta Kozloková, Matúš Vetrák a Miroslav Vetrák.** Samotné majstrovstvá sa konali dňa 23.4.2016 v Púchove. Organizátori nás prekvapili perfektnou prípravou a prekrásnou športovou halou.

Z našich sa najlepšie darilo Ivete Kozlokovej **vo dvojhre , ktorá obsadila celkovo 5. miesto,** keď v snahe postúpiť do semifinále vypadla s nasadenou dvojkou Lazárovou po vyrovnanom boji 2:1 na sety! V ostatných disciplínach sa jej darilo menej. **Vo štvorhre skončila 9. a v mixe s Matúšom Vetrákom tiež 9. miesto.**

**Matúš Vetrák skončil vo dvojhrách 9. ; v mixe 9. ale so svojim bratom Mirkom skončili vo štvorhre na peknom 5. mieste.**

**2. Kategória U-13 mladší žiaci:**

Tu nás reprezentovala **Kristínka Stieranková**. Tieto majstrovstvá sa konali 16.4.2016 v Košiciach. Kristína po výborných zápasoch nesklamala a skončila **vo dvojhrách na 5. mieste, vo štvorhre 9. miesto a v mixe na 5. mieste.**

**3. Kategória U -15 starší žiaci:**

Tieto majstrovstvá sa konali v Prešove presne na 1. mája. Táto kategória hráčov patrí na Slovensku medzi najsilnejšiu. Tu **Kristína Stieranková**  nemala nejaké väčšie šance na lepšie umiestnenie, nakoľko ako 13 ročná postupovala medzi pätnásť ročných z 24. priečky. Celkovo obsadila **v jednotlivcoch 17. miesto a v ostatných dvoch kategóriách 9. miesto.**